
V E N D I M
Nr. 585, datë 22.11.2002

PËR SHPRONËSIMIN, PËR INTERES PUBLIK, TË PASURIVE TË PALUAJTSHME, QË PREKEN NGA REHABILITIMI DHE ZGJERIMI I DEGËS DOGANORE NË MORINË, QARKU KUKËS

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Financave, Këshilli i Ministrave

V E N D O S I:

1. Shpronësimin, për interes publik, të pasurive të paluajtshme të pronarëve, që preken nga rehabilitimi dhe zgjerimi i degës doganore në Morinë, qarku Kukës.
2. Shpronësimi të bëhet në favor të Ministrisë së Financave.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen prej 1683.64 m2 tokë bujqësore, kategoria e gjashtë, vlerësuar në shumën e përgjithshme prej 1 010 184 (një milion e dhjetë mijë e njëqind e tetëdhjetë e katër lekësh).
4. Vlera e shpenzimeve procedurale të jetë në shumën prej 105 000 (njëqind e pesë mijë) lekësh dhe të përballohet nga buxheti i vitit 2002, miratuar për Ministrinë e Financave.
5. Fondi prej 1 010 184 (një milion e dhjetë mijë e njëqind e tetëdhjetë e katër) lekësh, për kompensimin e pronarëve të shpronësuar, të përballohet nga buxheti i vitit 2002, zëri “Kosto lokale”, miratuar për projektin TTFSE, Albania nga Ministria e Financave.
6. Shpronësimi të përfundojë brenda datës 30.11.2002.
7. Afati i përfundimit të punimeve të jetë brenda datës 27 korrik 2003.
8. Ngarkohet Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Fatos Nano


LISTA E PRONARËVE QË SHPRONËSOHEN PËR EFEKT TË ZGJERIMIT TË DEGËS DOGANORE NË MORINË, KUKËS

Lloji i pasurisë së paluajtshme: tokë bujësore, kategoria e gjashtë
Pronarët, pozicioni kadastral, sipërfaqet që do të shpronësohen dhe vlera e kompensimit

	Nr.
	Emri atësia mbiemri
	Komuna
	Nr. 
i pasurisë
	Sipërfaqja m2
	Çmimi Lekë/m2
	Vlera e kompensimit
	Shënime

	1.
	Kujtim Islam Duraku
	Tërthore
	83/5
	428,96
	600
	257 976 lekë
	

	2.
	Gjemshit Shaqir Duraku
Gani Shaqir Duraku
Mustafë Shaqir Duraku
	Tërthore
	83/12
	647,26
	600
	388 356 lekë
	

	3.
	Rive Iljaz Duraku
	Tërthore
	91/4
	606,42
	600
	363 852 lekë
	

	
	Shuma:
	
	
	1683,64
	
	1 010184 lekë
	





